google/wiki40b huggingface dataset:
Γιούαρτ Μπράουν

Προφίλ

Γεννήθηκε το 1946 και είναι γιατρός. Από το 2006 ως το 2010 ήταν αρχηγός του Προοδευτικού Εργατικού Κόμματος (PLP) καθώς επίσης υπουργός Τουρισμού και Μεταφορών. Είναι παντρεμένος με τη Γουάντα Χέντον Μπράουν και έχει 4 γιους από προηγούμενο γάμο.

Πρωθυπουργός

Ο Μπράουν εξελέγη πρόεδρος του κυβερνώντος PLP κερδίζοντας, με 107 ψήφους επί 76, τον προκάτοχό του στην πρωθυπουργία, Άλεξ Σκοτ. Το εν λόγω κόμμα αναδείχθηκε νικητής στις βουλευτικές εκλογές του 2003. Το PLP είναι υπέρ της ανεξαρτησίας των Βερμούδων από το Ηνωμένο Βασίλειο. Ως πρωθυπουργός, ο Μπράουν αρνήθηκε να τροποποιήσει τους νόμους της χώρας υπέρ των ομοφυλοφίλων και έλαβε μέτρα για τη μείωση του κυκλοφοριακού στη χώρα του, με την απαγόρευση κυκλοφορίας πολλών αυτοκινήτων.

Αποδοχή των Ουιγούρων κρατουμένων

Στις 7 Οκτωβρίου του 2008 διατάχθηκε η άμεση απελευθέρωση 17 Ουιγούρων, που ήταν φυλακισμένοι στο στρατόπεδο συγκέντρωσης του Γκουαντανάμο. Οι ΗΠΑ προηγουμένως είχαν αποφασίσει ότι οι Ουιγούροι δεν ήσαν ποτέ τρομοκράτες και σταμάτησαν να τους θεωρούν "μαχητές του εχθρού". Οι ΗΠΑ συνέχισαν να τους κρατούν στο Γκουαντανάμο, επειδή θεώρησαν ότι η ζωή των Ουιγούρων κινδύνευε αν εκείνοι επέστρεφαν στην Κίνα. Μέλη του Κογκρέσου άσκησαν έντονη πίεση ώστε να μην απελαθούν οι Ουιγούροι στις ΗΠΑ αλλά σε άλλη χώρα.  Εν τέλει, το Παλάου ανακοίνωσε ότι θα δεχτεί προσωρινά τους εναπομείναντες Ουιγούρους στο έδαφός του.
Την επόμενη ημέρα, ο πρωθυπουργός των Βερμούδων ανακοίνωσε τη μυστική συμφωνία με τις ΗΠΑ να δεχτούν οι Βερμούδες 4 από τους Ουιγούρους, οι οποίοι αφίχθησαν στο νησί αργά το βράδυ , για ανθρωπιστικούς λόγους. Υποσχέθηκε επίσης να γίνουν οι ίδιοι πολίτες των Βερμούδων. Η συμφωνία προκάλεσε την μήνιν της βρετανικής κυβέρνησης, η οποία δεν είχε ενημερωθεί για τη συμφωνία. Η κυβέρνηση του Ηνωμένου Βασίλειου τόνισε ότι η ίδια είχε τη δικαιοδοσία επί της αποδοχής των Ουιγούρων, εξαιτίας του γεγονότος ότι οι συμφωνίες μεταξύ των Βερμούδων και των ξένων κρατών τελούν αυστηρά υπό βρετανικό έλεγχο.
Η απόφαση επίσης κρατήθηκε μυστική από την κυβέρνηση του Μπράουν,  τον Κυβερνήτη και την Αστυνομία των Βερμούδων.  
Η Αντιπολίτευση κατέθεσε πρόταση μομφής εναντίον της κυβέρνησης, κατηγορώντας τον πρωθυπουργό για παραβίαση του Συντάγματος. Στις 20 Ιουνίου του 2009 η πρόταση καταψηφίστηκε με 11 υπέρ και 24 κατά.
Ο Μπράουν παραιτήθηκε στις 28 Οκτωβρίου 2010 και την επόμενη ημέρα ορκίστηκε στη θέση του η ηγέτιδα του Προοδευτικού Εργατικού Κόμματος Πόλα Κοξ.
Ανορθόδοξος πόλεμος

Μυθολογία

Η απαρχή της ανάγκης συγκρότησης τέτοιων ειδικών δυνάμεων διαφαίνεται στην Ελληνική Μυθολογία από τη συγκρότηση της ομάδας των Αργοναυτών, η οποία αποτελούνταν από επίλεκτους άνδρες (ήρωες) της εποχής, στην Αργοναυτική εκστρατεία.

Αρχαία Σπάρτη

Στην Αρχαία Σπάρτη υπήρχε ένα επίλεκτο τμήμα 300 ανδρών, οι Ιππείς, την οποία συγκροτούσαν οι καλύτεροι Σπαρτιάτες Όμοιοι πολεμιστές, δηλαδή οι καλύτεροι των καλυτέρων, και οι οποίοι είχαν την τιμή να πολεμάνε στην πρώτη γραμμή δίπλα στον Βασιλιά τους. Όταν ένας Σπαρτιάτης στεφόταν Ολυμπιονίκης αυτόματα καταγόταν σε αυτό το τμήμα τιμητικά.

Πάρα ταύτα οι Ιππείς δεν είχαν διαφορά στον τρόπο μάχης (παράταξη σε φάλαγγα) από τον υπόλοιπο στρατό. Επίσης αν και λέγονταν Ιππείς ήταν στην πραγματικότητα πεζοί. Χαρακτηριστικό παράδειγμα η μάχη των Θερμοπυλών όπου ο Βασιλιάς Λεωνίδας ηγούνταν αυτού ακριβώς του τμήματος.

Μάχη της Ισσού (333 π.Χ.)

Ένα ακόμα ιστορικό παράδειγμα θεωρείται η συγκρότηση ειδικής στρατιωτικής μονάδας, αντίστοιχης σημερινής αλπινιστών, με την οποία ο Μέγας Αλέξανδρος αφού κατέλαβε δύσβατα περάσματα, όπως τις Κιλίκιες πύλες και τις Αμανίδες πύλες και υπέταξε τις ορεινές φυλές της τραχείας Κιλικίας, επέστρεψε προελαύνοντας με επίλεκτους πεζούς και ιππικό και έφθασε διαδοχικά στους Σόλους και στη Μαλλό.
Νεοχωράκι Άρτας

Ιστορία

Αναφορά στο χωριό κάνει ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 60 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Νεοχωράκι αποτελούσε μέρος του τμήματος Βρύσεως.
Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στο Νεοχωράκι. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 30 οικογένεις. Κοντά στο χωριό, στη θέση Βάρκα υπήρχαν ερείπια του ναού του Αγίου Νικολάου. Ο Ξενόπουλος κάνει αναφορά και στον σημαντικό βυζαντινό ναό της Παναγιάς του Μπρυώνη. Κοντά στο χωριό υπήρχαν ερείπια ένος παλαιού οικισμού που οι κάτοικοι ονόμαζαν Τσιανοχώρι ενώ σε μικρή απόσταση από τη συγκεκριμένη τοποθεσία υπήρχαν δύο ερειπωμένα χωριά, το Καραμούτζου όπου υπήρχε κατεδαφισμένος ναός του Αγίου Βλασσίου και το χωριό Τόσκες όπου υπήρχε κατεδαφισμένος ναός αφιερωμένος στον Άγιο Παντελεήμονα. Η θέση στην οποία βρισκόταν ο ναός του Αγίου Παντελεήμονα, ονομαζόταν Καστρί εξαιτίας της ύπαρξης παλαιού φρουρίου και ο χείμαρρος που διέτρεχε το Καστρί ονομάζονταν Καστρολάγγαδο. Σε μικρή απόσταση από το Νεοχωράκι υπήρχε και το ερειπωμένο χωριό Ματεσιό και ένας κατεδαφισμένος ναός αφιερωμένος στον Άγιο Αθανάσιο. Ο Μητροπολίτης Άρτας αναφέρει επίσης ότι στο Νεοχωράκι υπήρχε γραμματοδιδασκαλείο και φοιτούσαν σε αυτό περίπου 15 μαθητές.
Η οριστική απελευθέρωση του Νεοχωρακίου έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

Παναγιά του Μπρυώνη

Το βυζαντινό εκκλησάκι της Παναγιάς του Μπρυώνη βρίσκεται κοντά στο Νεοχωράκι. Σύμφωνα με διάφορους μελετητές, ο ναός χτίστηκε το 1238, όταν Πατριάρχης στην Κωνσταντινούπολη ήταν ο Γερμανός Β΄ ενώ ο Σεραφείμ Ξενόπουλος υποστηρίζει ότι χτίστηκε το 1111 και πως τον 13ο αιώνα έγινε η μετασκευή της παλαιότερης ξυλόστεγης τρίκλιτης βασιλικής σε σταυροειδή με τρούλλο.
Κυβερνείο Καΐρου

Ιστορία

Το 1913 το κυβερνείο είχε 654.476 κατοίκους κι έκταση 111 τργ χλμ, στην απογραφή του 1937 είχε 1.307.422 κατοίκους κι έκταση 161 τργ χλμ, στην απογραφή του 1947 είχε την ίδια έκταση και πληθυσμό 2.090.654 κατοίκους.
Το 2008 αποσπάστηκε από το κυβερνείο η πόλη Χελουάν για να σχηματίσει το Κυβερνείο Χελουάν, το 2012 καταργήθηκε το Κυβερνείο Χελουάν και τα εδάφη του προσαρτήθηκαν στο κυβερνείο Καΐρου.
Απομιμητικό προϊόν

Απομιμητικό εμπορικό προϊόν, ή όπως κοινά αναφέρεται προϊόν-μαϊμού, ονομάζεται το πλαστό προϊόν ή η απομίμηση προϊόντος που προσφέρεται προς πώληση. Η διάδοση των απομιμητικών προϊόντων τα τελευταία χρόνια έγινε παγκόσμια και το εύρος των αγαθών τα οποία παρανόμως αντιγράφονται αυξήθηκε σημαντικά. Σύμφωνα με εκτιμήσεις του Γραφείου Αντιμετώπισης Πλαστογραφήσεων (Counterfeiting Intelligence Bureau - CIB) του Διεθνούς Εμπορικού Επιμελητηρίου (International Chamber of Commerce - ICC) τα απομιμητικά προϊόντα αποτελούν το 5 έως 7% συνολικά του παγκόσμιου εμπορίου. Μία αναφορά του Οργανισμού Οικονομικής Συνεργασίας και Ανάπτυξης (Organisation for Economic Co-operation and Development - OECD) αναφέρει ότι η ζημιά από απομιμητικά και πειρατικά προϊόντα ανέρχεται έως και 200 δισ. Δολάρια το 2005 και γύρω στα 250 δισ. Δολάρια το 2007. Άλλες εκτιμήσεις καταλήγουν σε πιο ένα περισσότερο ακριβές ποσό της τάξης των 600 δισ. Δολαρίων, καθώς οι εκτιμήσεις του OECD δεν περιλαμβάνουν τις διαδικτυακές αγορές και τα προϊόντα που πλαστογραφούνται και πωλούνται μέσα στην ίδια χώρα. 
Η γκάμα των καταναλωτικών αγαθών που πλαστογραφούνται και πωλούνται ως αυθεντικά είναι ευρεία. Εκτός από πολυάριθμα μικρά προϊόντα όπως ρολόγια, τσιγάρα, ταινίες και λογισμικό, μεγαλύτερα προϊόντα πλαστογραφούνται επίσης ως αυτοκίνητα και μοτοσυκλέτες. Υπάρχει μία ταχέως αναπτυσσόμενη αγορά για απομιμήσεις φαρμάκων και ηλεκτρονικών εξαρτημάτων, με πλαστογραφημένα ηλεκτρονικά εξαρτήματα να έχουν βρεθεί από τη NASA, το Αμερικανικό Ναυτικό και τον Αμερικανικό Στρατό, με τις εκτιμήσεις να υποδηλώνουν ότι η αγορά πλαστών ηλεκτρονικών διπλασιάστηκε μεταξύ το 2005 και του 2008.
1483 Χάκοϊλα

Φυσικά χαρακτηριστικά

O φασματικός τύπος του Χάκοϊλα είναι Sq (λιθώδης). Ο Χάκοϊλα περιστρέφεται γύρω από τον εαυτό του πιθανώς μία φορά κάθε 12 περίπου ώρες.
Οζώδες ερύθημα

Κλινικά σημεία και συμπτώματα

Υποδόρια οζίδια στις Κνήμες συνήθως ενίοτε συνοδευόμενα από πυρετό, κακουχία και αρθραλγίες. Σπανιότερα τα οζίδια μπορούν να εμφανισθούν στα χέρια, τον κορμό και το πρόσωπο. Τα οζίδια είναι μεγέθους 1-10cm και αρχικά είναι ρόζ προς το κόκκινο.

Ιστολογική εξέταση

Στην ιστολογική εξέταση παρατηρείται εικόνα septal pannicullitis (=διαφραγματική υποδερματίτις). Σε περίπτωση υποκειμένης νόσου μπορεί να ανευρεθούν τα ιστολογικά χαρακτηριστικά αυτής. 
Το ΟΕ πιθανότατα δημιουργείται από τον σχηματισμό ανοσοσυμπλεγμάτων και την τοποθέτηση τους πέριξ των αγγείων των διαφραγμάτων και στο λίπος που τα περιβάλει. Πρώιμες βλάβες στο ΟΕ χαρακτηρίζονται από ουδετεροφιλική διήθηση συμπεριλαμβάνοντας τα διαφράγματα του υποδορίου ιστού. Αυτά τα ουδετερόφιλα ενεργοποιούνται και παράγουν ελεύθερες ρίζες οξυγόνου που προκαλούν ιστική βλάβη μέσω οξείδωσης και προάγουν την φλεγμονή.

Διαφορική διάγνωση

Το Οζώδες Ερύθημα μοιάζει στα συμπτώματα με τις εξής παρόμοιες παθήσεις:
1)Σκληρό Ερύθημα (Erythema Induratum): Εμφανίζεται στις οπίσθιες επιφάνειες των Κνημών και κάνει ελκη. To oζώδες ερύθημα εμφανίζεταις στις πρόσθιες επιφάνειες και δεν κάνει έλκη.
2)Oζώδης Αγγειίτις (Νodular Vasculitis): Εμφανίζεται συνήθως στο υποδόριο της γαστροκνημίας.
3)Πολλαπλό Ερύθημα (Erythema Multiform): Εμφανίζεται με γενικευμένη κατανομή.
4)Yποδερματίτις του Λύκου (Lupus Panniculitis): Εμφανίζεται με επώδυνα οζίδια  στον κορμό και το γλουτό, τα οποία εμφανίζουν εσχάρες.

Τοπική θεραπεία

ΔΕΝ είναι απαραίτητη. Οι κρύες κομπρέσες μπορεί να φανούν αποτελεσματικές στην οξεία φάση.

Πρόγνωση

Ακόμα και χωρίς θεραπεία, το Οζώδες Ερύθημα υποχωρεί σε 6 εβδομάδες, αλλά ενίοτε μπορεί να υποτροπιάσει.
Επαρχίες του Μπουτάν

Ονομασία των επαρχιών

Οι επαρχίες παίρνουν το όνομά τους από μια ομώνυμη πόλη, που σνήθως αποτελούσε πρωτεύουσα της επαρχίας.

Κυβέρνηση

Οι επαρχίες κυβερνούνται από πένλοπ ή ντζονγκπένς, οι οποίοι μεταφράστηκαν σαν κυβερνήτες.

Επαρχία Μπουτμάνγκ

Η Μπουμτάνγκ πήρε το όνομά του από την πόλη Μπουτμάνγκ της ομώνυμης συνοικίας. Απλώνεται βόρεια-κεντρικά του Μπουτάν. Διοικήθηκε από το Τζακάρ Ντζονγκ πάνω από την πόλη Τζακάρ. Το 19ο αιώνα η εξουσία ήταν στα χέρια του Πένλοπ της Τρόνγκσα, που έλεγχε το Ανατολικό Μπουτάν.

Επαρχία Δάγα

Η Δάγα πήρε το όνομά της από την πόλη Δάγα της συνοικίας Δαγάνα. Απλώνεται δυτικά-κεντρικά του Μπουτάν. Διοικήθηκε από την πόλη Δάγα. Ο κυβερνήτης ήταν γνωστός ως Πένλοπ της Δάγα, ή Νταγκάμπ. Παρ'όλα αυτά, η εξουσία παρέμεινε στα χέρια του Πένλοπ της Πάρο.
Άλλες ονομασίες για την επαρχία είναι Τάκα, Τάρκα και Τάγα.

Επαρχία Κουρμέντ

Με εξαίρεση τις άλλες η Κουρμέντ δεν έχει πάρει το όνομά της από την πόλη Κουρμέντ (η Κουρμέντ δεν υπάρχει). Απλώνεται στην νοτιοανατολική πλευρά του Μπουτάν. Διοικήθηκε μαζί με την επαρχία Κουρτέντ. Μέχρι τον 19ο αιώνα κυβερνήτης της επαρχίας ήταν ο Πένλοπ της Τρόνγκσα.
Άλλες ονομασίες για την επαρχία είναι Κουρμέ και Κουρου-μάντ.

Επαρχία Κουρτέντ

Η Κουρτέντ δεν πήρε το όνομά της από την πόλη Κουρτέντ, η οποία δεν υπάρχει. Απλώνεται στη βορειοανατολική πλευρά του Μπουτάν. Διοικήθηκε μαζί με την επαρχία Κουρμέντ. Παρόλο που είχε τον δικό της κυβερνήτης de jure, την εξουσία είχε στα χέρια του κατά το 19ο αιώνα ο Πένλοπ της Τρόνγκσα.
Άλλες ονομασίες για την επαρχία είναι Κουρτόι και Κουρου-τόντ.

Επαρχία Πάρο

Η Πάρο πήρε το όνομά της από την πόλη Πάρο της ομώνυμης συνοικίας. Απλώνεται δυτικά του Μπουτάν. Διοικήθηκε από το Πάρο Ντζονγκ στη Πάρο. Ο κυβερνήτης ήταν γνωστός ως ο Πένλοπ της Πάρο ή Πάρομπ και ήταν ανταγωνιστικός αρχηγός πριν την ίδρυση της μοναρχίας. Μέχρι τον 19ο αιώνα ο Πένλοπ της Πάρο έλεγχε το δυτικό μισό του Μπουτάν.

Επαρχία Πουνάχα

Η Πουνάχα πήρε το όνομά της από την Πουνάχα, την πρώην πρωτεύουσα του Μπουτάν ως το 1955. Απλώνεται βορειοδυτικά του Μπουτάν. Διοικήθηκε από το Πουνάχα Ντζονγκ στην Πουνάχα. Ο κυβερνήτης ήταν ο Πένλοπ της Πουνάχα ή Πουνάμπ. Όμως τον 19ο αιώνα την εξουσία κρατούσε στα χέρια του ο Πένλοπ της Τρόνγκσα.

Επαρχία Θιμφού

Η Θιμφού πήρε το όνομά της από τη Θιμφού, την πρωτεύουσα του Μπουτάν και της συνοικίας Θιμφού. Απλώνεται στη βορειοδυτική πλευρά του Μπουτάν. Διοικήθηκε από το Σιμτόχα Ντζονγκ στη Θιμφού. Ο κυβερνήτης ήταν γνωστός ως ο Πένλοπ της Θιμφού ήγ Θιμφούμπ.

Επαρχία Τρόνγκσα

Η Τρόνγκσα πήρε το όνομά της από την πόλη Τρόνγκσα της συνοικίας Τόνγκσα. Απλώνεται στην κεντρική πλευρά του Μπουτάν. Διοικήθηκε από το Τρόνγκσα Ντζονγκ στην Τρόνγκσα και ο κυβερνήτης της ήταν ο Πένλοπ της Τρόνγκσα ή Τρόνγκσαμπ.

Επαρχία Ουάνγκντι Φοντράνγκ

Η Ουάνγκντι Φοντράνγκ πήρε το όνομά της από την πόλη Ουάνγκντι Φοντράνγκ της συνοικίας Ουάνγκντ Φοντράνγκ. Απλώνεται στη δυτική-κεντρική πλευρά του Μπουτάν. Διοικήθηκε από το Ουάνγκντι Φοντράνγκ Ντζονγκ στην Ουάνγκντι Φοντράνγκ. Ο κυβερνήτης ήταν ο Πένλοπ της Ουάνγκντι Φοντράνγκ. Τον 19ο αιώνα την εξουσία είχε στα χέρια του ο Πένλοπ της Τρόνγκσα.
Flyback converter

Ο μετατροπέας flyback χρησιμοποιείται τόσο σε μετατροπή AC / DC όσο και DC / DC με γαλβανική απομόνωση μεταξύ της εισόδου και της ή των εξόδων.  Ο μετατροπέας flyback είναι ένας μετατροπέας υποβιβασμού-ανύψωσης (buck-boost) όπου στη θέση του επαγωγού υπάρχει μετασχηματιστής. Ο μετασχηματιστής δίνει το πλεονέκτημα της απομόνωσης, ενώ ανάλογα με το λόγο των σπειρών του, αυξάνει ή μειώνει το λόγο εξόδου-εισόδου.  Κατά την οδήγηση ενός λαμπτήρα πλάσματος ή ενός πολλαπλασιαστή τάσης, η δίοδος ανύψωσης του μετατροπέα ανύψωσης παραλείπεται οπότε η συσκευή ονομάζεται μετασχηματιστής flyback .
Ιατρικό Πανεπιστήμιο της Φιλιππούπολης

Ιστορικό

Ιδρύθηκε το 1945 και περιλαμβάνει τα Τμήματα Ιατρικής, Οδοντιατρικής , Φαρμακευτικής , τμήμα Υγειονομικής φροντίδας ,ένα Ιατρικό Κολλέγιο (8 διαφορετικών ειδικοτήτων)  και  ιδιόκτητες νοσοκομειακές εγκαταστάσεις χωρητικότητας  2.000 κλινών.
Στο ιατρικό πανεπιστήμιο Φιλιππούπολης λειτουργούν όλα  τα απαραίτητα τμήματα  για παροχή τριτοβάθμιας ιατρικής εκπαίδευσης σύμφωνα με τα σύγχρονα πρότυπα. Παρέχει θεωρητική, προκλινική και  κλινική  εκπαίδευση, διαθέτει εργαστήρια, κλινικές και άλλες μονάδες με σύγχρονο εξοπλισμό - για τη διάγνωση και τη θεραπεία των νοσημάτων -, ενώ δίνει την δυνατότητα της εκπαίδευσης, πρακτικής εξάσκησης   και  έρευνας  , στους φοιτητές  Ιατρικής  , Οδοντιατρικής και άλλων ειδικοτήτων. Η κεντρική βιβλιοθήκη του πανεπιστημίου προσφέρει στους φοιτητές περισσότερους  από 170.000 τόμους στον τομέα της ιατρικής σε πολλές γλώσσες, καθώς και μια αίθουσα υπολογιστών και ένα σύστημα τοπικού δικτύου πρόσβασης σε ερευνητικές εργασίες.
Το πανεπιστήμιο εκδίδει το δικό του επιστημονικό περιοδικό “ Folia  Medica” , όπου δημοσιεύονται  έρευνες επιστημόνων από διάφορες χώρες , ενώ εκτός από την προπτυχιακή και μεταπτυχιακή εκπαίδευση υλοποιεί και την συνεχή ειδίκευση και εξειδίκευση  των επιστημόνων υγείας.
Τετάρτη 04:45

Βραβεία/Διακρίσεις

Η ταινία απέσπασε το βραβείο των Ελλήνων κριτικών στο 56ο Φεστιβάλ Θεσσαλονίκης. Επίσης, συμμετείχε στο διαγωνιστικό τμήμα του Tribeca Film Festival της Νέας Υόρκης. Στην 7η τελετή απονομής των βραβείων της Ελληνικής Ακαδημίας Κινηματογράφου που έλαβε χώρα στις 28 Μαρτίου 2016, η ταινία απέσπασε εννέα βραβεία, μεταξύ των οποίων αυτό της Καλύτερης Ταινίας, της Σκηνοθεσίας και του Α' Ανδρικού Ρόλου.
Τεκτονική

Η Τεκτονική αποτελεί ιδιαίτερο κλάδο της Γεωλογίας. Αντικείμενο έρευνας και μελέτης αυτής είναι η δομή του στερεού φλοιού της Γης.
Ειδικότερα η Τεκτονική ερευνά τις γεωλογικές διαταράξεις της στρώσης των διαφόρων πετρωμάτων, τον τρόπο με τον οποίο συνέρχονται αυτά, τις συνθήκες γένεσης των βουνών (ορογενέσεις), καθώς και πλείστες άλλες μεταβολές που συντείνουν στη διαμόρφωση του στερεού φλοιού, στη μορφή που βρίσκεται σήμερα.

Συνεπώς το έργο της Τεκτονικής θεωρείται και πολύμορφο και πολύπλοκο, δεδομένου ότι από τη δράση των διαφόρων φυσικών δυνάμεων, τα πετρώματα δεν βρίσκονται πάντα στη θέση της αρχικής δημιουργίας τους, αλλά έχουν μετακινηθεί ή μετακινούνται ποικιλοτρόπως. Από την οριζόντια θέση στην οποία αρχικά τα περισσότερα απ΄ αυτά βρίσκονταν, μεταγενέστερα υπέστησαν διάφορες μεταβολές με συνέπεια σήμερα να εμφανίζονται με κλίσεις μεγάλες ή μικρές, με περίεργες πτυχώσεις ή και με μεγάλες ανορθώσεις, πολές φορές ακόμη και αντεστραμμένα, όπου τότε διαπιστώνονται αρχαιότερα στρώματα να έχουν επιστρώσει νεότερα. Βασικότερος όμως τομέας έρευνας εξ όλων των παραπάνω αποτελεί το αντικείμενο της τεκτονικής των πλακών, θεωρία που φέρεται να διατυπώθηκε περί τα τέλη της δεκαετίας του 1960 από Αμερικανούς Βρετανούς και Καναδούς γεωφυσικούς που αφορά τις μετατοπίσεις ηπείρων.
Το τμήμα της Τεκτονικής που ασχολείται με τις διαταράξεις και τις αιτίες που δημιουργούν αυτές τις στρώσεις των πετρωμάτων ονομάζεται "Μηχανική Τεκτονική". Το δε τμήμα που ασχολείται μ΄ αυτά ακριβώς τα γεγονότα ονομάζεται "Μορφολογική Τεκτονική".

Τέλος σημειώνεται πως το ενδιάφερον της επιστήμης της Τεκτονικής κρίνεται μεγάλο όχι μόνο από θεωρητικής άποψης αλλά και από πρακτικής ομοίως, καθόσον αυτή υποβοηθά στην ανακάλυψη εντός του υπεδάφους μεταλλευμάτων, υπογείων υδάτων κ.λπ.
Δικαιώματα ΛΟΑΤ στο Σουδάν

Η ομοφυλοφιλία είναι παράνομη στο Σουδάν. Το δικαστικό σύστημα είναι βασισμένο στη Σαρία και σύμφωνα με το άρθρο 148, η ποινή ισχύει όταν η πράξη έχει διαπραχθεί για πρώτη φορά στους άνδρες και για τέταρτη στις γυναίκες. Πριν από αυτό 100 μαστιγώματα εφαρμόζονται στις ανύπαντρες γυναίκες που μετέχουν σε ομοφυλοφιλικές πράξεις.
Κήρες

Μυθολογικές αναφορές

Κατά την περιγραφή του Ησιόδου, «οι μαύρες Κήρες, τρίζοντας τα άσπρα δόντια τους, με μάτια τρομερά, ματωμένες, αχόρταγες, μάλωναν ποια θα πάρει αυτούς που έπεφταν στις μάχες και στις ένοπλες συμπλοκές. Όλες λαχταρούσαν να πιουν το μαύρο αίμα. Όταν κρατούσαν έναν πολεμιστή που είχε πέσει νεκρός ή τραυματίας, βύθιζαν τα μεγάλα νύχια τους στη σάρκα του και η ψυχή του πήγαινε στον Άδη και στον παγωμένο Τάρταρο, (κρυόεντα Τάρταρον). Αφού ρουφούσαν το αίμα του, πετούσαν το κουφάρι του πίσω τους και έτρεχαν, μέσα στο σάλαγο και τη σφαγή, να πέσουν πάνω σε καινούργια λεία» (βλ. Βικιθήκη, "Ἀσπὶς Ἡρακλέους", 248 - 263).
Ο μανδύας τους ήταν κατακόκκινος από το αίμα των πολεμιστών, που έπεφταν στο πεδίο της μάχης. Χτυπούσαν παντού τον άνθρωπο, τόσο στο κρεβάτι του, όσο και πάνω στα κύματα της θάλασσας. Μερικές φορές τις ονόμαζαν σκύλες και κόρες του Άδη. Συνεπώς, οι Κήρες αποτελούσαν, αλληγορικά, τις ανθρωπόμορφες εκείνες δυνάμεις που επιφέρουν το μοιραίο τέλος των βαριά τραυματισμένων καθώς και την τελευταία όψη αυτών, όπως π.χ. οι ανοικτές πληγές, η ακατάσχετη αιμορραγία, ο ιδρώτας, ο βογγυτός κ,λπ. Κατ΄ έννοια οι Κήρες αποτελούν το αυτό που λέγεται σήμερα «κακιά μοίρα» που κατά τη λαϊκή αντίληψη συνοδεύει τον κάθε άνθρωπο σε όλη του τη ζωή μέχρι να της δοθεί η ευκαιρία να προσδιορίσει τον βίαιο θάνατό του.
Κατά τον Όμηρο στην "Ιλιάδα", οι Κήρες μοιάζουν με τις Μοίρες, του πεπρωμένου που θα επιλέξει ο θνητός μια για πάντα. Έτσι ο Αχιλλέας είχε να διαλέξει ανάμεσα στη καλή μοίρα και στη κακή μοίρα. Η μια θα του εξασφάλιζε μακρά ζωή με άδοξο τέλος αν δεν έφευγε από τον τόπο της γέννησής του και δεν εκτίθετο σε κινδύνους, ενώ η άλλη του πρόσφερε σύντομη ζωή με ένδοξο τέλος, και εξ αυτού αθανασία, αν πήγαινε να πολεμήσει κάτω από τα τείχη της Τροίας.

Ιστορικές αναφορές

Ο Παυσανίας αναφέρει γυναίκα με το όνομα Κήρα και με «δόντια άγριου θηρίου και γαμψα νύχια» να στέκεται πίσω από τον Πολυνείκη στη μονομαχία του με τον Ετεοκλή.
Ο Απολλώνιος ο Ρόδιος ονομάζει τις Κήρες «γρήγορες σκύλες του Άδη, που από τις ομίχλες όπου περιστρέφονται, ρίχνονται πάνω στους ζωντανούς», ήταν δαίμονες που τις φοβόνταν όλοι κι ήταν πάντοτε έτοιμες να ορμήσουν. Κανένας θνητός δεν μπορούσε να γλιτώσει από τις Κήρες. Διέτρεχαν τα πεδία των μαχών μαζί με τους γύπες και σκόρπιζαν προς κάθε κατεύθυνση την καταστροφή.
Ένωση Διαχειριστών Αρχείων

Η Ένωση Διαχειριστών Αρχείων (αγγλ. Association of Records Managers and Administrators - ARMA) ιδρύθηκε το 1955 και είναι ένας μη κερδοσκοπικός οργανισμός, ο οποίος εκπροσωπεί όσους ασχολούνται επαγγελματικά με τη διαχείριση των αρχείων και της πληροφόρησης, εντός των ΗΠΑ , του Καναδά και 30 επιπλέον χωρών.

Διοίκηση

Η ARMA διευθύνεται από το Διοικητικό Συμβούλιο (Board of Directors), το οποίο εκλέγεται από τα μέλη της και αποτελείται από τον Πρόεδρο (President), τον Εκλεγμένο Πρόεδρο (President-Elect), τον Ταμία (Treasurer), τον Προηγούμενο Πρόεδρο (Chair / Immediate Past President) και 12 Διευθυντές (Directors). Το Διοικητικό Συμβούλιο εγκρίνει τις πολιτικές και τον τρόπο λειτουργίας που θα ακολουθήσει η ένωση, οι οποίες κατέχουν σημαντικό ρόλο στη συνολική διαχείριση του έργου και των υποθέσεων της. Οι συμμετέχοντες στο έργο της ARMA καλούνται να λειτουργούν σύμφωνα με το συγκεκριμένο τρόπο λειτουργίας, ο οποίος προκειμένου να αντικατοπτρίζει τις εκάστοτε συνθήκες αναθεωρείται τακτικά.

Μέλη

Η ARMA αριθμεί περίπου 10.000 μέλη , τα οποία καλύπτουν όλες τις ειδικότητες διαχειριστών αρχείων, οι οποίοι απασχολούνται επαγγελματικά εντός του Καναδά, των ΗΠΑ και άλλων 30 χωρών. Έχει συστήσει μια ειδική Επιτροπή Διεθνών Σχέσεων (International Relations Committee) για την εκπροσώπηση των διεθνών μελών της και έχει ορίσει πέντε διεθνείς πρέσβεις (International Ambassadors), οι οποίοι διευκολύνουν την επικοινωνία μεταξύ των μελών και της ARMA.

Δράση

Η ARMA μέσα από το σύνολο των δραστηριοτήτων της αποσκοπεί την ενίσχυση του επαγγέλματος της διαχείρισης των αρχείων και της πληροφόρησης. Συγκεκριμένα, παρέχει στα μέλη της ευκαιρίες δικτύωσης και επαγγελματικής εξέλιξης και διεξάγει ετήσιο συνέδριο (Annual Conference) , το οποίο δίνει τη δυνατότητα σε επαγγελματίες διαχειριστές των αρχείων να έρθουν σε επαφή, να ανταλλάξουν ιδέες, να ενημερωθούν για σημαντικά ζητήματα του χώρου, καθώς και να αναπτύξουν συνεργατικές σχέσεις μεταξύ τους. Επιπρόσθετα, η ARMA αναπτύσσει τα πρότυπα και τις κατευθυντήριες γραμμές για τη διαχείριση των αρχείων και αποτέλεσε βασικό παράγοντα κατά την ανάπτυξη του προτύπου διαχείρισης Διεθνών Αρχείων, ISO-15489. Επιπλέον, εκδίδει το διμηνιαίο περιοδικό «Information Management» , σε έντυπη μορφή, το οποίο απευθύνεται σε επαγγελματίες που διαχειρίζονται αρχεία και πληροφορίες σε επαγγελματικό επίπεδο και περιλαμβάνει άρθρα σχετικά με τις τελευταίες εξελίξεις στον τομέα. Παράλληλα, αναγνωρίζει τα επιτεύγματα των μελών της με την απονομή τιμητικών βραβεύσεων.
Τέρι Πράτσετ

Βιογραφικά στοιχεία

Ο Τ. Πράτσετ γεννήθηκε στο Μπίκονσφηλντ του Μπάκιγχαμσιρ ως το μοναχοπαίδι των Ντέιβιντ και Αϊλήν Πράτσετ. Ο Τέρι πέρασε με εξετάσεις στο Τεχνικό Γυμνάσιο του High Wycombe (το σημερινό John Hampden Grammar School), όπου έγραψε διηγήματα για τη μαθητική εφημερίδα. Ο ίδιος χαρακτηρίσε τον εαυτό του ως «απερίγραπτο μαθητή» (non-descript student) και απέδιδε τη μόρφωσή του στη Δημοτική Βιβλιοθήκη του Μπήκονσφηλντ. Ανάμεσα στα πρώιμα ενδιαφέροντά του συγκαταλεγόταν και η αστρονομία: είχε δικό του τηλεσκόπιο και ήθελε να γίνει αστρονόμος, αλλά δεν είχε τις απαραίτητες μαθηματικές ικανότητες. Ανέπτυξε ενδιαφέρον για την ανάγνωση έργων επιστημονικής φαντασίας και άρχισε να παρακολουθεί συναντήσεις του είδους από το 1963-1964, αλλά σταμάτησε όταν άρχισε να εργάζεται, λίγα χρόνια αργότερα. Τα πρώτα του διαβάσματα περιελάμβαναν τα έργα των Χ. Τζ. Γουέλς, Άρθουρ Κόναν Ντόυλ και «κάθε βιβλίο που πραγματικά θα έπρεπε να διαβάσεις»
Ο Πράτσετ έγραφε διηγήματα και μυθιστορήματα φαντασίας και επιστημονικής φαντασίας από την ηλικία των 13 ετών. Τεράστια φήμη, ωστόσο, εξασφάλισε με τις ιστορίες του για τον «Δισκόκοσμο», ένα φανταστικό κόσμο σε σχήμα δίσκου.
Τον Δεκέμβριο του 2007 ο Πράτσετ ανακοίνωσε δημόσια ότι πάσχει από τη Νόσο του Αλτσχάιμερ. Έκανε μια σημαντική δωρεά για να υποστηρίξει την έρευνα για τη νόσο και μίλησε στο BBC για τις εμπειρίες του από τη νόσο.